Зарнигор (навъи шафтолу)

Зарнигор — навъе аз шафтолуҳои дерпазак. 

 Тавсиф 
Дар Институти боғдорию сабзавоткории АИКТ рӯёнда шудааст. Дар ҷумҳурӣ аз соли 2009 парвариш карда мешавад. Мевааш миёнаҳаҷм (91г), зарди сурхгун, пӯсташ пашмакдор. Дилаи мевааш зард, сахти қарсосӣ, хуштаъм. Баҳои чошнигириаш 4,4 хол. Мевааш аввали сентябр мепазад. Дар таркиби меваи пухта расидааш 15,1% моддаҳои хушк, 12,5% қанд, 0,45% туршӣ мавҷуд аст. Зарнигор навъи серҳосил буда, аз ҳар га 250–300 сентнер мева медиҳад. Меваи онро барои тархӯрӣ ва коркарди саноатӣ истифода мебаранд. Дарахти Зарнигор ба сармо ва касалиҳои занбӯруғӣ тобовар аст. 

 Эзоҳ 

 Адабиёт